เรื่องปูด! GEL จ่อถูกดำเนินคดีหลังเบี้ยวค่าเช่ารถหรู
เรื่องปูด! GEL จ่อถูกดำเนินคดีหลังเบี้ยวค่าเช่ารถหรู
31 ส.ค. 2559

ผู้สื่อข่าวรายงานว่า บริษัทแพลทตินั่ม ออโต้ เซอร์วิส จำกัด ได้ส่งจดหมายติดตามทวงถามหนี้ค้างชำระไปยังบริษัท เจนเนอรัล เอนจิเนียริ่ง จำกัด (มหาชน) หรือ GEL ตั้งแต่วันที่ 15 ส.ค.59
ทั้งนี้ GEL ได้เช่ารถของบริษัทดังกล่าวจำนวนทั้งหมด 4 คัน ซึ่งได้ค้างชำระค่าเช่า 5 งวด ตั้งแต่เดือนมี.ค.-ก.ค.59 และค่าปรับ 30% จากการคืนรถก่อนครบสัญญาเช่า มูลค่าราว 3 ล้านบาท
สำหรับบริษัท แพลทตินั่ม ออโต้ เซอร์วิส จำกัด เป็นบริษัทที่ประกอบธุรกิจเกี่ยวกับการให้บริการเช่ารถยนต์ ได้ถูกอนุมัติซื้อเข้ามาที่ บริษัท โพลาริส แคปปิตัล จำกัด (มหาชน) หรือ POLAR เมื่อวันที่ 2 ม.ค.56
ในขณะที่นายศิริวัฒ์ โตวชิรกุล ซึ่งเป็นเพื่อนสนิทของเสี่ยโรงเหล็ก ได้นั่งบริหารงานอยู่ โดยบริษัท แพลทตินั่ม ได้ให้บริการเช่ารถต่างๆ ทั้งรถซุปเปอร์คาร์ รถประจำตำแหน่ง ซึ่งในขณะนั้นมีนายอนุพงศ์ คุตติกุล เป็นผู้บริหารบริษัทแพลทตินั่ม ที่ถูกแจ้งความดำเนินคดีข้อหาปลอมแปลงเอกสาร ฉ้อโกง บริษัทแพลทตินั่ม ไปเมื่อวันที่ 10 ส.ค.59 ที่ผ่านมา
 
 
 